armvectores/hy_wikipedia_2023 huggingface dataset:
Արթուր Միլլեր

Արթուր Աշեր Միլլերը (անգլ.՝ Arthur Miller, հոկտեմբերի 17, 1915(1915-10-17)[…], Նյու Յորք, Նյու Յորք, ԱՄՆ - փետրվարի 10, 2005(2005-02-10)[…], Roxbury, Լիչֆիլդ շրջան, Կոնեկտիկուտ, ԱՄՆ), ամերիկացի թատերագիր և արձակագիր։ 1956 - 1961 թթ. ամուսնացած է եղել Մերիլին Մոնրոյի հետ (վերջինիս երրորդ ամուսինն էր)։
Ծնվել է հրեաների ընտանիքում, ովքեր Նյու Յորք էին ներգաղթել Ավստրիայից։ Գրել է մի շարք երկեր, որոնք արտացոլված են համաշխարհային պատմության կարևոր իրադարձություններ։ «Մանրավաճառի մահը» թատերգության համար Արթուր Միլլերին շնորհվել է Պուլիտցերյան մրցանակ։


== Ծանոթագրություններ ==


== Արտաքին հղումներ ==
Արթուր Միլլերի պիեսները
Արթուր Միլլերի Բուլդոգ պատմվածքը
Բերեզինա (ավան, Վիննիցայի շրջան)

Անվան այլ կիրառումների համար տե՛ս՝ ԲերեզինաԲերեզինա (ուկրաիներեն՝ Березина), ավան Ուկրաինայի Վիննիցայի մարզի Վիննիցայի շրջանում։
2001 թվականի տվյալներով Բերեզինա ավանում բնակվում էր 154 մարդ։ Բնակավայրը զբաղեցնում է 0,011 կմ² տարածք։ Բնակչության խտությունը կազմում էր 14000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պավել Դանիլով

Պավել Դանիլով (ռուս.՝ Павел Фёдорович Данилов, հունիսի 8 (20), 1894, Յարոսլավսկի շրջան, ԽՍՀՄ - հունվարի 9, 1950(1950-01-09), Յարոսլավսկի շրջան, Յարոսլավլի մարզ, ՌԽՖՍՀ, ԽՍՀՄ), Բանվորա-գյուղացիական Կարմիր բանակի մարտիկ, Երկրորդ համաշխարհային պատերազմի մասնակից, Խորհրդային Միության հերոս (1945)։


== Կենսագրություն ==
Պավել Դանիլովը ծնվել է 1894 թվականի հունիսի 20-ին Կոտելնիկովո գյուղում (այժմ` Յարոսլավլի մարզի Յարոսլավսկի շրջան) գյուղացու ընտանիքում։ Ստացել է նախնական կրթություն։ Մասնակցել է Առաջին համաշխարհային պատերազմին, պարգևատրվել երկու Գեորգիևյան խաչերով։ Քաղաքացիական պատերազմում մարտնչել է «կարմիրների» կողմից։ Վերադառնում է հայրենիք, աշխատում գյուղատնտեսության մեջ, մտնում կոլտնտեսություն։ 1942 թվականի հունվարին կամավոր ծառայության է անցնում Բանվորա-գյուղացիական Կարմիր բանակում։ Նույն տարվա մայիսից Երկրորդ համաշխարհային պատերազմի Արևելյան ռազմաճակատում («Հայրենական մեծ պատերազմ», 1941-1945) մասնակցում է Լենինգրադի տակ մղվող մարտերին։ 1944 թվականի հունիսին կարմիրբանակային Պավել Դանիլովը Լենինգրադյան ռազմաճակատի 265-րդ հրաձգային դիվիզիայի 450-րդ հրաձգային գնդի հրաձիգ էր և աչքի է ընկնում Կարելական պարանոցի համար մղվող մարտերում։
1944 թվականի հունիսի 29-ին, երբ Լենինգրադի մարզի Վիբորգսկի շրջանի Ռեպոլա բնակավայրի մոտ վաշտի հարձակումը կանգնեցվեց ֆիննական դզոտի կրակով, Դանիլովը կամավոր ոչնչացրեց այն, մոտենալով և վնասազերծելով գնդացրային հաշվարկը, ապահովեց վաշտի կողմից բարձունքի գրավումը։ Մարտում Դանիլովը վիրավորվեց, բայց մարտի դաշտը չլքեց։
Պատերազմի ավարտից հետո Դանիլովը զորացրվում է, վերադառնում հայրենիք և աշխատում սովխոզում։ Մահացել է 1950 թվականի հունվարի 9-ին, թաղված է Յարոսլավի մարզի Յարոսլավի շրջանի Պոնոմարյովո գյուղում։


== Պարգևներ ==
Պարգևատրվել է նաև մի շարք մեդալներով։ 1945 թվականի մարտի 24-ին ԽՍՀՄ Գերագույն Խորհրդի նախագահության հրամանագրով գերմանական զավթիչների դեմ մղվող մարտերում հրամանատարության մարտական առաջադրանքները օրինակելիորեն կատարելու, այդ գործում ցուցաբերած արիության ու հերոսության համար » կարմիրբանակային Պավել Դանիլովն արժանացավ Խորհրդային Միության հերոսի բարձր կոչման, նրան հանձնվեց Լենինի շքանշան և «Ոսկե Աստղ» մեդալ։


== Հիշատակ ==
Դանիլովի պատվին է կոչվում Վիբորգի փողոցներից մեկը։


== Գրականություն ==
Герои Советского Союза։ Краткий биографический словарь / Пред. ред. коллегии И. Н. Шкадов. — М.։ Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
Буров А. В. Твои Герои, Ленинград. 2-е изд., доп. Л.։ Лениздат, 1970.
Герои огненных лет. Ярославль։ Верхне-Волжское кн. изд., 1985.


== Ծանոթագրություններ ==
Միներալային բամբակ

Միներալային բամբակ, խարամների և ապարների կամ դրանց խառնուրդի հալույթից ստացվող թելքավոր նյութ։ Ապակու հալույթից ստանում են ապակե բամբակ։ Միներալային բամբակն օգտագործում են շինարարական կոնստրուկցիաների (այդ թվում և խոշորապանելային) ջերմամեկուսացման համար և արդյունաբերությունում։ Միներալային բամբակից պատրաստում են թաղիք, խսիրներ, սալեր, սեգմենտներ, ինչպես նաև միներալաբամբակային խառնուրդ՝ մածուկային ջերմամեկուսացման համար։
Ուլյանովսկի գյուղական խորհուրդ (Բելոպոլսկի շրջան)

Անվան այլ կիրառումների համար տե՛ս՝ Ուլյանովսկի գյուղական խորհուրդ (այլ կիրառումներ)Ուլյանովսկի գյուղական խորհուրդ  (ուկրաիներեն՝ Улянівська селищна рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Ուլյանովսկի գյուղական խորհրդում բնակվում էր 2998 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սողք

Սողք, նյութերի, հաստատուն բեռնվածքի կամ մեխանիկական լարման ազդեցությամբ ժամանակի ընթացքում պինդ մարմնի պլաստիկ դեֆորմացիայի դանդաղ աճ։ Սողքի հատկությամբ այս կամ այն չափով օժտված են բոլոր պինդ մարմինները՝ թե բյուրեղային, թե ամորֆ։ Մետաղներում և համաձուլվածքներում սողքը հիմնականում դիտվում է բարձր ջերմաստիճանների դեպքում։ Պլաստմասսաներում, բետոնում և այլ նյութերում այն ի հայտ է գալիս նույնիսկ սենյակի ջերմաստիճանի պայմաններում։ Սողքի մասին հիմնական տեղեկություններն ստացվում են հաստատուն բեռնվածքի ներգործությամբ ձգման և սեղմման ստանդարտ փորձարկումերից։


== Սողքի կոր ==

Սողքը բնութագրվում է, այսպես կոչված, սողքի կորով, որը տալիս է դեֆորմացիայի կախումը ժամանակից՝ հաստատուն ջերմաստիճանի և բեռնվածքի դեպքում։ Կորը պայմանականորեն բաժանում են երեք հատվածի կամ փուլի․ AB-ն չհաստատված (կամ մարող) սողքի հատվածն է, BC-ն՝ հաստատված սողքի հատվածը (հաստատուն արագությամբ ընթացող դեֆորմացիայի հատված) և CD-ն՝ արագացված սողքի հատվածը։ E0-ն սկզբնական դեֆորմացիայի արժեքն է, D կետը՝ քայքայման պահը։ Միշտ չէ, որ սողքի պրոցեսն ընթանում է նշված սխեմայի համաձայն։ Կարող է բացակայել կորի 1-ին կամ 3-րդ հատվածը, 1-ին կարող է հաջորդել 3-րդը։ Երբեմն դիտվում է նյութի ավելի բարդ վարք։ Սողքի ֆիզիկական մեխանիզմը նույնն է, ինչ պլաստիկության մեխանիզմը։


== Սողքի սահման ==
Կոնստրուկցիաների և մեքենաների նյութերի սողքի հաշվարկների ժամանակ որպես հիմնական բնութագիր ծառայում է սողքի սահմանը՝ այն առավելագույն լարումը, որի դեպքում դեֆորմացիայի ընդհանուր մեծությունը չի գերազանցում թույլատրելի արժեքը (որոշակի ջերմաստիճանի դեպքում)։


== Տես նաև ==
Սողքի տեսություն
Քասր Ամրա

Քասր Ամրա (արաբ․՝ قصر عمرة‎‎‎‎‎), բերդ Հորդանանի Թագավորության կենտրոնական մասում։ Հիմնադրվել է Վաղ միջնադարում` 8-րդ դարում, 723-743 թվականներին Օմայյան խալիֆ Ալ-Վալիդ իբն Յազիդի կողմից։
Այս բերդը համարվում է իսլամական արվեստի և ճարտարապետության վառ օրինակներից մեկը։ Քասր Ամրա բերդի մասին տվյալները մեզ հասել են 2012 թվականին պեղումների արդյունքում հայտնաբերված արձանագրություններից։
Քասր Ամրան համարվում է Հորդանանում ՅՈՒՆԵՍԿՕ-ի Համաշխարհային ժառանգություններից մեկը։


== Գրականություն ==
Martin Almagro, Luis Caballero, Juan Zozaya y Antonio Almagro, Qusayr Amra : residencia y baños omeyas en el desierto de Jordania, Ed. Instituto Hispano-Arabe de Cultura, 1975
Martín Almagro, Luis Caballero, Juan Zozaya y Antonio Almagro, Qusayr Amra : Residencia y Baños Omeyas en el desierto de Jordania, Ed. Fundación El Legado Andalusí, 2002
Garth Fowden, Qusayr 'Amra : Art and the Umayyad Elite In Late Antique Syria, Ed. University of California Press, 2004
Claude Vibert-Guigue et Ghazi Bisheh, Les peintures De Qusayr 'Amra, Ed. Institut français du Proche-Orient, 200
Hana Taragan, "Constructing a Visual Rhetoric: Images of Craftsmen and Builders in the Umayyad Palace at Qusayr ‘Amra," Al-Masaq: Islam and the Medieval Mediterranean, 20,2 (2008), 141-160.


== Արտաքին հղումներ ==

Christian Sahner, "Snapshot of a Civilization in the Making," The Wall Street Journal, 27 November 2010
UNESCO World Heritage Site listing
Qusayr 'Amra Archived 2013-12-03 at the Wayback Machine., Archnet Digital Library
Pictures of the sight, many fresco's
Լազար Բիչերախով

Լազար Բիչերախով (ռուս.՝ Лазарь Фёдорович Бичерахов, նոյեմբերի 15 (27), 1882, Սանկտ Պետերբուրգ, Ռուսական կայսրություն - հունիսի 22, 1952(1952-06-22), Դորնշտադտ, Գերմանիա), ռուս սպա, Առաջին համաշխարհային և քաղաքացիական պատերազմների մասնակից։
Գեորգի Բիչերախովի եղբայրը։


== Կենսագրություն ==
Լազար Բիչերախովը Թերսկի մարզի Նովո-Օսեթինսկի ստանիցայի կազակներից է, սպայի որդի։ Ավարտել է Պետերբուրգի առաջին ռեալական դպրոցը և Մոսկվայի Ալեքսեևյան ռազմական ուսումնարանը։ Առաջին համաշխարհային պատերազմի մասնակից է, ծառայել է 1-ին Գորսկ-Մոզդոկյան գնդում (1911-1915 թվականներ)։ 1915-1918 թվականներին ծառայել է Պարսկաստանում գեներալ Բարաթովի էքսպեդիցիոն կորպուսում, որպես Թերսկի կազակական ջոկատի հրամանատար, զորական ավագ։ Պարգևատրվել է Սուրբ Վլադիմիրի 4-րդ աստիճանի շքանշանով։
1918 թվականի սկզբին Պարսկաստանում կազմավորում է ոչ մեծ ջոկատ (շուրջ հազար մարդ), ծառայելով անգլիացիների մոտ։ 1918 թվականի հուլիսին ջոկատը Բանդարե Անզալի նավահանգստից ծովով մեկնում է Բաքու և մտնում քաղաքը պաշտպանող թուրք-ադրբեջանական զորքերի կազմ (որտեղ այդ ժամանակ իշխում էր Բաքվի կոմունան)։ Թուրք-ադրբեջանա-դաղստանյան զորքերի Բաքվի վրա հարձակման ժամանակ Բիչերախովը իր ջոկատով 1918 թվականի հուլիսի 30-ին նահանջում է Դաղստան, որտեղ անգլիացիների օգնությամբ գրավում է Դերբենտը և Պորտ-Պետրովսկը (Մախաչկալան)։ 1919 թվականի հունվարին Բիչերախովի ջոկատը տեղափոխվում է Բաթում, որտեղ էլ 1919 թվականի ապրիլին կազմացրվում է։ Ջոկատի անձնակազմը և ունեցվածքը փոխանցվում է ВСЮР-ի համալրմանը։
1920 թվականին արտագաղթել է Մեծ Բրիտանիա, իսկ 1928 թվականին Գերմանիա։ Երկրորդ համաշխարհային պատերազմի ժամանակ ղեկավարել է КОНР-ի հյուսիս-կովկասյան ժողովուրդների բաժինը։
Մահացել է 1952 թվականին Դորնշտադտում։


== Գրականություն ==
Безугольный А. Ю. Генерал Бичерахов и его Кавказская армия. 1917-1919. - М.: Центрполиграф, 2011. - (Россия забытая и неизвестная. Золотая коллекция). - 416 с. - ISBN 978-5-227-02536-4.


== Ծանոթագրություններ ==
Մանչինո

Մանչինո (ռուս.՝ Манчино), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիլիմբերգո

Սպիլիմբերգո (իտալերեն՝ Spilimbergo), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 11 940 մարդ 2008 թվականի մարդահամարի տվյալների, բնակչության խտություն՝ 166 մարդ/կմ²։ Զբաղեցնում է 72 կմ² մակերես։ Փոստային ինդեքս՝ 33097։ Հեռախոսային կոդ՝ 0427։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։ Մոնպելեի Ռոխը համարվում է բնակավայրի հովանավոր սուրբը։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0427 591111
էլեկտրոնային փոստ՝ ced@com-spilimbergo.regione.fvg.it
Պաշտոնական կայք՝ http://www.comune.spilimbergo.pn.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Լուիջի Գալվանի

Լուիջի (Ալոիզի) Գալվանի (իտալերեն՝ Luigi Galvani, սեպտեմբերի 9, 1737(1737-09-09)[…], Բոլոնիա, Պապական մարզ - դեկտեմբերի 4, 1798(1798-12-04)[…], Բոլոնիա, Պապական մարզ), իտալացի անատոմ և ֆիզիոլոգ, էլեկտրաֆիզիոլոգիայի հիմնադիր։ Սովորել է Բոլոնիայի համալսարանում, այնտեղ էլ հետագայում դասավանդել է բժշկագիտություն։
1771-ից ուսումնասիրել է էլեկտրականության առաջացումը կենդանի օրգանիզմներում։ Հետազոտել է անշարժացված գորտի մկանների կծկման ընդունակությունը էլեկտրական հոսանքի ազդեցության ներքո։ Դիտել է մկանների կծկումը՝ դրանք նյարդերի կամ ողնուղեղի հետ մետաղով միացնելիս, ուշադրություն դարձրել այն բանի վրա, որ մկանը կծկվում է երկու տարբեր մետաղների հետ միաժամանակյա շփումից, ապացուցել, որ մկանը կծկվում է նաև անմիջապես նյարդին միանալիս։
Գալվանիի փորձերը նպաստեցին հոսանքի նոր աղբյուրի՝ գալվանական էլեմենտի հայտնագործմանը։ 1791-ին հրատարակել է «Մկանային շարժման ժամանակ էլեկտրականության ուժի մասին տրակտատ»–ը։


== Ծանոթագրություններ ==
Վանա-Պյաելա դաստակերտ

Վանա-Պյաելա դաստակերտ (էստ․՝ Vana-Pääla mõis, գերմ.՝ Taubenpöwel), դաստակերտ Էստոնիայի Հարյումաա նահանգի Հառկու շրջանում՝ Տալլինից արևմուտք։
Դաստակերտը կառուցվել է XVI դարում Վյաենա դաստակերտի նմանությամբ։


== Ճարտարապետությունը ==
Վանա-Պյաելա դաստակերտն առանձնահատուկ է իր հիմնական շինության շնորհիվ. այն կառուցվել է հին բալթիական նախագծով մոտավորապես XVII դարում։
Քարե շինության մեջտեղում կառուցվել է ծխնելույզ, որի շուրջը գտնվում են ջեռուցվող 4 սենյակներ, տան ծայրամասերում՝ սառը սենյակներ։ Ներկայումս շինությունն օգտագործվում է որպես բնակելի տուն։
Դաստակերտի հիմնական շինությունից հյուսիս կառուցված են եղել մի քանի օժանդակ շինություններ, որոնք չեն պահպանվել։


== Գրականություն ==
http://www.mois.ee/harju/vanapaala.shtml
Ձևափոխություն

Ձևափոխություն, մաթեմատիկայի հիմնական գաղափարներից։


== X-ի բազմությունը Y-ի բազմության մեջ ==
Ձևափոխություն (X բազմությունից Y բազմության մեջ) օրենք Է, որով X-ի յուրաքանչյուր տարրի համապատասխանության մեջ է դրվում Y-ի մեկ տարր։ Այսպիսով, տրամաբանական տեսակետից, Ձևափոխություն հասկացությունը համընկնում Է արտապատկերում (ֆունկցիա, օպերատոր) հասկացությունների հետ։


== Ձևափոխության կիրառում ==
Ձևափոխություն տերմինը ավելի հաճախ օգտագործվում է երկրաչափության մեջ և ֆունկցիոնալ անալիզում, ընդ որում, հիմնականում այն դեպքում, երբ X=Y, իսկ համապատասխանությունը փոխմիարժեք Է։ Այդ դեպքում յուրաքանչյուր ձևափոխություն ունի հակադարձ, և եթե որպես երկու [ձևափոխությունների արտադրյալ հասկանանք նրանց կոմպոզիցիան, ապա ձևափոխությունների բազմությունը դառնում է խումբ։
Մետաղաթերմիա

Մետաղաթերմիա (մետաղներ և հունարեն ջերմություն), մետալուրգիայի բնագավառ, որի հիմքում ընկած են օքսիդներից և այլ միացություններից ավելի ակտիվ մետաղների միջոցով մետաղների վերականգնման պրոցեսները։ Մետաղաթերմիաի ժամանակ անջատվում է մեծ քանակությամբ ջերմություն։ Որպես մետաղական վերականգնիչ լայնորեն կիրառում են ալյումինը (ալյումինաթերմիա), իսկ ոչ մետաղներից՝ սիլիցիումը (սիլիկաթերմիա)։ Գոյություն ունեն մետաղաթերմիական պրոցեսի մի քանի տարատեսակներ, արտավառարանային (ռեակցիայի ջերմությունը բավարար է վերամշակվող նյութերի վերականգնման և հալեցման համար), էլեկտրավառարանային (ջերմության մի մասը մատուցվում է էլեկտրատաքացման միջոցով) և վակուումային (որոշ նյութերի բարձր ցնդելիության պատճառով պրոցեսը կատարվում է վակուումի պայմաններում)։
Յակովլևսկի գյուղական խորհուրդ (այլ կիրառումներ)

Յակովլևսկի գյուղական խորհուրդ, կարող է վերաբերել՝

Յակովլևսկի գյուղական խորհուրդ - Ուկրաինայի Խարկովի մարզի Խարկովսկի շրջանում
Յակովլևսկի գյուղական խորհուրդ - Ուկրաինայի Խարկովի մարզի Լոզովսկի շրջանում
Մակու (այլ կիրառումներ)

Մակու անվանումը կարող է ունենալ հետևյալ կիրառումները․

Մակու - քաղաք Իրանում, Արևմտյան Ադրբեջան նահանգի հյուսիսարևմտյան մասում, Թուրքիայի սահմանից 22 կմ հեռավորությամբ,
Մակու (գետ) - գետ Հայկական լեռնաշխարհում, Արաքսի աջ վտակը։
Պետական հեղաշրջման փորձ Վենեսուելայում (1992)

Պետական հեղաշրջման փորձ Վենեսուելայում (1992), Ուգո Չավեսի ղեկավարությամբ Հեղափոխական բոլիվարական շարժում-200-ի կողմից Վենեսուելայի կառավարությունը տապալելու երկու փորձ։ Առաջին խռովությունը տեղի ունեցավ 1992 թվականի փետրվարի 4-ին՝ անձամբ Չավեսի գլխավորությամբ, երկրորդը՝ 1992 թվականի նոյեմբերի 27-ին․ Չավեսը բանտում էր, և այն գլխավորեց երիտասարդ զինվորական սպաների մի խումբ, որոնք հավատարիմ էին Հեղափոխական բոլիվարական շարժում-200-ին։ Երկու փորձերն էլ ուղղված էին նախագահ Կառլոս Անդրես Պերեսի դեմ և տեղի ունեցան այն ժամանակաշրջանում, երբ նկատվում էին նեոլիբերալական տնտեսական բարեփոխումներ, որոնք ուղղված էին երկրի արտաքին պարտքի մակարդակն իջեցնելուն, որն էլ հանգեցրեց զանգվածային ցույցերի և անկարգությունների։ Չնայած անհաջողությանը՝ հենց հեղափոխության փետրվարյան փորձը Ուգո Չավեսին բերեց երկրի քաղաքական դաշտ։ Անկարգությունների ժամանակ զոհվեց առնվազն 146 մարդ։
Կենտրոնական հետախուզական վարչության տվյալներով՝ հեղափոխության փորձերը կատարվեցին Կուբայի «Dirección de Inteligencia» հատուկ ծառայությունների օգնությամբ։ Կենտրոնական հետախուզական վարչության վերլուծաբանները նույնիսկ հաստատում էին, որ Չավեսը «Dirección de Inteligencia»-ի գործակալ էր։ Գեներալ Կառլոս Խուլիո Պենյալոսայի խոսքերով՝ Ֆիդել Կաստրոն և Վենեսուելայի ապագա նախագահ Ռաֆայել Կալդերան գիտեին Չավեսի կողմից նախապատրաստվող պետական հեղաշրջման մասին, իսկ Կաստրոյի գործակալներն իբր համոզեցին նախագահ Պերեսին, որ հեղափոխության սպառնալիք չկա։


== Ծանոթագրություններ ==


== Արտաքին հղումներ ==
«Profile: Hugo Chávez», BBC News, 18 February 2013, http://news.bbc.co.uk/1/hi/world/americas/3517106.stm, վերցված է 24 March 2015 .
Coppedge, Michael. "Prospects for Democratic Governability in Venezuela". Journal of Latin American Studies and World Affairs. 36:2 (1994). 39–64.
Gott, Richard (2005), Hugo Chávez and the Bolivarian Revolution, London: Verso, ISBN 978-1-84467-533-3, արխիվացված  օրիգինալից 13 December 2005-ին, https://web.archive.org/web/20051213195223/http://www.versobooks.com/books/ghij/g-titles/gott_hugo_chavez.shtml, վերցված է 21 January 2006 .
Guillermoprieto, Alma (6 October 2005), «Don't Cry for Me, Venezuela», New York Review of Books, http://www.nybooks.com/articles/18302, վերցված է 21 January 2006 .
Norden, Deborah L. (1998), «Democracy and Military Control in Venezuela: From Subordination to Insurrection», Latin American Research Review 33 (2):  143–165 .
Schuyler, George W. (2001) (PDF), Health and Neoliberalism: Venezuela and Cuba, արխիվացված  օրիգինալից 21 October 2005-ին, https://web.archive.org/web/20051021233246/http://www.ipsonet.org/papers/gws.pdf, վերցված է 18 October 2005 .
Նովիե Կոշարի

Նովիե Կոշարի (ուկրաիներեն՝ Нові Кошари), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Նովիե Կոշարի գյուղում բնակվում էր 158 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրայան Իդովու

Բրայան Օլադապո Իդովու (մայիսի 18, 1992(1992-05-18), Սանկտ Պետերբուրգ, Ռուսաստան), ֆուտբոլիստ, «Լոկոմոտիվ» ակումբի և Նիգերիայի հավաքականի պաշտպան։ 2018 թվականի աշխարհի առաջնության մասնակից։
Հայրը նիգերիացի է, մայրը կիսով ռուս է, կիսով՝ նիգերիացի։ Բրայան Իդովուն ծնվել և մեծացել է Սանկտ Պետերբուրգում, 3-ից մինչև 6 տարեկանը ապրել է Նիգերիայի Օվերի քաղաքում։


== Ակումբային կարիերա ==

Իդովուն Սանկտ Պետերբուրգի «Սմենա-Զենիթ» ակումբի սան է։ Բարձր մրցակցության պատճառով նա չի կարողացել տեղ գրավել «Զենիթի» հիմնական կազմում և 2010 թվականին տեղափոխվել է «Ամկար»։ 2012 թվականի մասիսի 6-ին «Թերեկ» ակումբի դեմ խաղում կատարել է իր նորամուտը Ռուսաստանի Պրեմիեր լիգայում։ Նույն թվականի ամռանը երկարաձգել է ակումբի հետ պայմանագիրը մինչև 2014 թվական։ 2013 թվականի ամռանը խաղային պրակտիկա ստանալու նպատակով վարձավճարով տեղափոխվել է Պետերբուրգի «Դինամո»։ Օգոստոսի 7-ին «Օրենբուրգի» դեմ խաղում կատարել է իր նորամուտը ազգային լիգայի առաջնությունում։ 2014 թվականի մայիսի 12-ին Մոսկվայի «Տորպեդո» ակումբի դեմ խաղում Իդովուն խփել է իր առաջին գոլը «Դինամոյի» կազմում։ Վարձավճարային պայմանագրի ժամկետի ավարտից հետո վերադարձել է «Ամկար»՝ երկարաձգելով պայմանագրի ժամկետը 3 տարով։ 2015/16 մրցաշրջանում Իդովուն դարձել է ակումբի հիմնական կազմի խաղացող։
2018 թվականի ամռանը, երբ «Ամկարը» դադարեցրել է իր գոյությունը, Բրայանը դարձել է ազատ գործակալ։ Հուլիսին նա եռամյա պայմանագիր է կնքել Մոսկվայի «Լոկոմոտիվի» հետ։ Հուլիսի 27-ին Ռուսաստանի սուպերգավաթի խաղարկության՝ մայրաքաղաքային ԲԿՄԱ ակումբի դեմ խաղում Իդովուն կատարել է իր նորամուտը թիմի կազմում։ Սեպտեմբերի 18-ին թուրքական «Գալաթասարայի» դեմ խաղում կատարել է իր նորամուտը Չեմպիոնների լիգայում։


== Հավաքականում ==
2014 թվականին Իդովուն հարցազրույցի ժամանակ ասել է, որ երազում է ընդգրկվել Ռուսաստանի հավաքականի կազմում, բայց նաև չէր հրաժարվի խաղալ Նիգերիայի հավաքականում։ 2017 թվականին որոշել է հանդես գալ Նիգերիայի հավաքականում՝ հրավիրվելով մասնակցելու ընկերական խաղերին։ 2017 թվականի նոյեմբերի 14-ին Կրասնոդարում անցկացված Արգենտինայի հավաքականի դեմ ընկերական խաղում կատարել է իր նորամուտը Նիգերիայի հավաքականի կազմում՝ հանդիպման երկրորդ խաղակեսում փոխարինելով Օլա Այնային։ Նույն խաղում նա խփել է իր առաջին գոլը ազգային հավաքականի կազմում։
2018 թվականին Իդովուն մասնակցել է Ռուսաստանում անցկացված աշխարհի առաջնությանը։ Մրցաշարի ընթացքում նա խաղացել է Խորվաթիայի, Իսլանդիայի և Արգենտինայի հավաքականների դեմ։


=== Գոլերը Նիգերիայի հավաքականում ===


== Վիճակագրություն ==


=== Հավաքական ===
2018 թվականի սեպտեմբերի 23-ի դրությամբ


== Ծանոթագրություններ ==


== Արտաքին հղումներ ==
Իդովուի պաշտոնական Ինստագրամի էջը
Իդովուն transfermarkt-ում
Իդովուն soccerbase.com-ում
Իդովուն WhoScored.com կայքում
Իդովուն Լոկոմոտիվի պաշտոնական կայքում
Իդովուն ՖԻՖԱ-ի պաշտոնական կայքում(չաշխատող հղում)
Իսմակաևո (գյուղ, Բելորեցկի շրջան)

Իսմակաևո (ռուս.՝ Исмакаево, բաշկիրերեն՝ Исмаҡай), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 334 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրինա Յանինա

Իրինա Յուրևնա Յանինա (ռուս.՝ Ири́на Ю́рьевна Я́нина, նոյեմբերի 27, 1966(1966-11-27), Տալդի Կուրգան, Ղազախական ԽՍՀ, ԽՍՀՄ - օգոստոսի 31, 1999(1999-08-31), Կարամախի (գյուղ, Բույնակսկի շրջան), Բույնակսկի շրջան, Դաղստանի Հանրապետություն, Ռուսաստան), բուժքույր, սերժանտ, Ռուսաստանի Դաշնության հերոս։


== Կենսագրություն ==
Ծնվել է Ղազախստանի ԽՍՀ-ի Տալդի Կուրգան քաղաքում։ Տեղական բժշկական դպրոցն ավարտելուց հետո նա որպես բուժքույր  աշխատել է   տուբերկուլյոզի դիսպանսերում ու ծննդատանը։
1995 թվականին նա պայմանագրային ծառայության է անցել Ռուսաստանի ներքին գործերի նախարարության ներքին զորքերում։ Ծառայել է որպես բուժքույր Կալաչ-նա-Դոնու քաղաքում գտնվող Ռուսաստանի Դաշնության ՆԳՆ 22-րդ առանձին օպերատիվ բրիգադի բժշկական ընկերության բուժասենյակում։ Ծառայության ժամանակ նա բաժանվել է ամուսնուց, փոքրիկ դուստրը մահացել է։
Առաջին չեչենական պատերազմի ընթացքում նրան երկու անգամ ուղարկել են ռազմական գործողությունների շրջան։
Երկրորդ չեչենական պատերազմի ժամանակ նա 1999 թվականի հուլիսից գտնվել է Դաղստանում։


== Մահը ==
1999 թվականի օգոստոսի 31-ին  Կարամախի գյուղի տարհանման ժամանակ Իրինա Յանինան տարհանման խմբի կազմում օգնություն է ցույց տվել 15 վիրավոր զինվորի՝ վտանգելով կյանքը։  Երեք անգամ զրահամեքենայով նա ուղևորվել է դեպի կրակի գիծ, ​​որտեղից դուրս է բերել դաշնային ուժերի ևս 28 վիրավոր զինվորի։ 
Չորրորդ արտագրոհի ժամանակ հակառակորդն անցել է հակագրոհի, իսկ Յանինան կազմակերպել է վիրավորների տարհանումը՝ գործողությունը ծածկելով  ինքնաձիգի կրակահերթով։ Նահանջելիս երկու նռնակ հարվածել է զրահափոխադրիչին, ինչի արդյունքում ուժեղ հրդեհ է բռնկվել, ինչի արդյունքում անմիջապես պայթել  է մարտական լրակազմը։  Իրինա Յանինան օգնել է վիրավորներին դուրս գալ այրվող մեքենայից։ Նրա շնորհիվ  փրկվել են կապիտան Ա. Կրիվցովը, շարքային Ս. Վ. Գոլնևը և Ի. Ա. Լյադովը։
Իրինան մահացել է՝ չհասցնելով դուրս գալ  այրվող մեքենայից։ 
Նա որդի ունի։


== Պարգևներ ==
1999 թվականի հոկտեմբերի 14-ին Իրինա Յանինան հետմահու արժանացել է Ռուսաստանի Դաշնության հերոսի կոչման։  Իրինա Յանինան առաջին ու միակ կինն է, որն արժանացել է Ռուսաստանի հերոսի կոչման՝  Հյուսիսային Կովկասի տարածաշրջանում ռազմական գործողություններին մասնակցելու համար։


== Հիշատակում ==
2012 թվականին «Ռուսական փոստը»  թողարկել է փոստային նամականիշ «Ռուսաստանի Դաշնության հերոսը» շարքից` Ի. Յու. Յանինայի պատկերով։


== Ծանոթագրություններ ==


== Արտաքին հղումներ ==
Իրինայի նամակը որդուն՝ զոհվելուց 10 օր առաջ Իրինա Յանինա «Երկրի հերոսներ» կայքում

Իրինա Յանինան biografija.ru կայքում
Իրինա Յանինա «Կկռվենք և կգանք տուն…» Archived 2004-10-25 at the Wayback Machine.
Լեզգիներն Ադրբեջանում

Լեզգիներն Ադրբեջանում (լեզգիներեն՝ Лезгияр Азербайжанда, Лекьер Хlэзэрбажанда, Кьиблепатан лезгияр, ադրբ.՝ Azərbaycanda ləzgilər), լեզգի ժողովրդի հարավային մասը, որը ներկայիս Ադրբեջանական Հանրապետության տարածքի բնիկ ժողովուրդն է և թվով երկրի երկրորդ էթնիկ խումբը։
Արձանագրությունը

Անվան այլ կիրառումների համար տե՛ս՝ Արձանագրություն (այլ կիրառումներ)«Արձանագրությունը» (ֆր.՝ Le Procès-Verbal), ֆրանսիացի Նոբելյան մրցանակակիր Ժան-Մարի Գյուստավ Լեկլեզիոյի առաջին վեպը, որը Ադամ Պոլլո անունով խնդիրներով մարդու մասին է, որը «ճիգեր է թափում համատեքստի մեջ դիտելու իր տեսածը» և «հաղթահարել հաճախ անհանգստացնող գաղափարները, որոնք միաժամանակ ղեկավարում են ներսից, նրա համար կյանքն աբսուրդ է և դատարկություն»։
Հայերեն տպագրվել է 2020 թվականին «Զանգակ» հրատարակչությունում։


== Թեմա ==
Վեպը Ադամ Պոլլոյի մասին է. միայնակ մարդ, որը մեկուսացած է հասարակությունից։ Նրա երկար մազերը և միրուքը նրան մուրացկանի տեսք են հաղորդում։ Պոլլոն նախկին ուսանող է, տառապում է հիշողության կորստով։ Նա չգիտի՝ գուցե բանակից դասալիք է եղել, գուցե հոգեբուժարանից է փախել։ «[Նա] փորձում էր հիշել մի բան, որը վերաբերում էր տասը տարի առաջ տեղի ունեցածին. միգուցե մի արտահայտություն, գուցե բանակից հուշող նշան, գուցե մի անուն կամ վայր, որը ցույց կտար, թե երբ է դա եղել և սպասում, սպասում (մտածում, մտածում) պարզելու, թե որտեղ կարող էր դա տեղի ունենալ»։
Նա ապօրինի մտնում է ծովափնյա դատարկ առանձնատունը։ Այցելում է քաղաք հազվագյուտ դեպքերում և միայն սակավ կարիքների բավարարման համար (ծխախոտ, թխվածքաբլիթներ և նման բաներ)։ Շուտով մարդկային շփման պակասը նրա վրա սկսում է ազդել թմրանյութի նման, և նա փորձարկում է գոյության տարբեր ձևեր՝ շան կամ առնետի աչքերով, բարձր գիտակցության ձևեր, որոնք հանգեցնում են հալյուցինացիաների։ Այնուհետև Ադամը դիմում է քաղաքի մի փոքր բազմության։ Նրա նյարդային հռետորաբանությունը ավարտվում է ձերբակալությամբ և ապաստանի հանձնառությամբ։ Եվ այնտեղ էլ սկսվում է հարցաքննությունը։


== Արձագանք ==


== Հրատարակման պատմություն ==
1988 թվականից մինչև 2004 թվականը 4 լեզուներով հրատարակվել է յոթ հրատարակչություններում և պահվում է աշխարհի 766 գրադարաններում։
Հայերեն տպագրվել է 2020 թվականին «Զանգակ» հրատարակչությունում, ֆրանսերենից թարգմանիչ՝ Թագուհի Բլբուլյան։


== Տես նաև ==
Դարի 100 գրքերն ըստ Լը Մոնդ օրաթերթի


== Ծանոթագրություններ ==
Հայրան

Հայրան, հայկական արական անուն։ Ունի 2 ծագում՝ Հայրանուն անվան կրճատ տարբերակն է կամ ծագել է արաբերեն hayrãn` «հիացած, զարմացած» բառից։ Հրաչյա Աճառյանն ավելի շատ հակված է անվան ծագման առաջին տարբերակին։ Անվան այլ տարբերակներն են Հերան, Խերան։


== Գործածություններ ==
Հայրան (1666), Հերան (1710), Յայրան (1744)


== Ծանոթագրություններ ==
Կրապինա

Կրապինա (խորվ.՝ Krapina), քաղաք Խորվաթիայի հյուսիսում։ Կրապինսկո-Զագորսկայա ժուպանության վարչական կենտրոնն է և խոշորագույն քաղաքը։  Քաղաքի բնակչությունը կազմում է 4 471 մարդ (2011):


== Ընդհանուր տեղեկություններ ==
Կրապինա քաղաքը գտնվում է Զագրեբից 45 կմ դեպի հյուսիս և Վարաժդինից նույն հեռավորության վրա դեպի հարավ-արևմուտք։ Քաղաքից 15 կմ դեպի արևելք գտնվում է Լեպոգլավա քաղաքը, 20 կմ դեպի հարավ՝ Զաբոկ քաղաքը։ Քաղաքից 15 կմ դեպի հյուսիս Սլովենիայի սահմանն է։ Քաղաքի միջով անցնում է Զագրեբ-Կրապինա-Ցելե երկաթուղային մասնաճյուղը։


== Պատմություն ==

Քաղաքը առաջին անգամ հիշատակվել է 1193 թվականին։ Միջնադարում քաղաքը եպիսկոպոսի նստավայրն էր։ 1647 թվականին կառուցվել է Կրապինայի մայր տաճարը։
Կրապինանա հիշատակվում է չեխ ժողովրդի մասին կրթության լեգենդում, որը նկարագրված է Պրոկոպի Սլաբոդա գրքում։ Այդ լեգենդի բովանդակությունը հիմնովին համապատասխանում է հռոմեական ժամանակագրությանը ։
1809 թվականին Կրապինայում ծնվել է խորվաթացի լեզվաբան Լյուդևիտ Գայը, ով ստեղծել է խորվաթական այբուբենը։
1899 թվականին Կրապինան համաշխարհային փառք է ձեռք բերել, երբ շրջակա խորվաթական քարանձավներում հնէաբան Դրագուտին Գորյանովիչ-Կրամբերգերը գտել է ավելի քան 800 ոսկորներ։


== Տեսարժան վայրեր ==

Ֆրանցիսկյան վանք - հիմնադրվել է 17-րդ դարում։
Մայր տաճար - կառուցվել է 1647 թվականին։
Մարիամ Երուսաղեմի եկեղեցի - կառուցվել է 1761 թվականին։
Լյուդևիտ Գայի թանգարան - գտնվում է հենց լեզվաբանի տանը։
Կրապինիայի նեանդերտալյան թանգարան ։
23 կմ հեռավորության վրա գտնվում է Տրակոշչան ամրոցը։


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Պատրիսիո Գաբառոն

Պատրիսիո Գաբառոն (իսպ․՝ Patricio Gabarrón Gil, ապրիլի 17, 1993, Մուլա), իսպանացի պաշտպան, ով հանդես է գալիս իտալական «Լացիոյում»։


== Ակումբային կարիերա ==


=== «Բարսելոնա» ===
2012 թվականին Պատրիսիոն այմանագիր է կնքել «Բարսելոնա Բ»-ի հետ։ Պատրիսիոն իր դեբյուտը նշել է «Բարսելոնա Բ»-ի կազմում 2012 թվականի սեպտեմբերի 22-ին՝ «Էրկուլեսայի» դեմ խաղում։


=== «Լացիո» ===
2015 թվականին Պատրիսիոն պայմանագիր է կնքել իտալական «Լացիոյի» հետ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը BDFutbol.com
Կավակամի (Նագանո)

Կավակամի (ճապ.՝  阿智村  'Կավակամի-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 209,61 կմ², բնակչությունը՝ 4488 մարդ, իսկ խտությունը 48,42 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Տիտիբու, Հոկուտո, Կոֆու, Յամանասի քաղաքների և Մինամիմակի, Մինամիաիկի գյուղերի հետ։


== Բնակչություն ==
Բնակչությունը կազմում է 4488 մարդ (2014 թվականի օգոստոսի 1), խտությունը՝ 48,42 մարդ/կմ²։


== Սիմվոլիզմ ==
Գյուղի ծառը համարվում է խեժափիճին, ծաղիկը՝ Hymenanthes-ը, թռչունը՝  Cettia diphone-ն։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Ալգոլ (աստղ)

Անվան այլ կիրառումների համար տե՛ս՝ Ալգոլ (այլ կիրառումներ)Ալգոլ, 
  
    
      
        β
      
    
    {\displaystyle \beta }
    Պերսեոսի աստղ, որի տեսանելի է պայծառությունը փոփոխվում է 2,2–3,5 աստղային մեծությաև սահմաններում։ Ալգոլը խավարուն–կրկնակի աստղ է, որի բաղադրիչները 2 օր 20 ժամ 49 րոպե պարբերությամբ ծածկում են մեկը մյուսին։ Նման փոփոխական աստղերը կոչվում են «ալգոլի» տիպի։


== Ծանոթագրություններ ==
(7547) 1979 MO4

(7547) 1979 MO4, աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,839022 ա. մ., առավելագույնը մոտենում է 2,7454 ա. մ. հեռավորության վրա և հեռանում 2,9327 ա. մ.։ Արեգակի շուրջ մեկ ամբողջական պտույտ է կատարում 1747,24 երկրային օրվա ընթացքում, իր ուղեծրով շարժվելով միջինում 0,20604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7547) 1979 MO4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անարգանքի սյան մոտ (ֆիլմ)

Անարգանքի սյան մոտ (Ստեղծում Հայրասպանը) (վրաց.՝ მამის მკვლელი), 1923 թվականին Վրաստանի Պետկինոարտի կողմից թողարկված կինոնկար է։ Ըստ Ալեքսանդր Կազբեգի «Հայրասպան» վեպի։ Համո Բեկնազարյանի առաջին ռեժիսորական աշխատանքը։


== Դերերում ==
Նատո Վաչնաձե – Նունու
Վասո Արաբիձե – Օնիսե
Բեձսնովա – Մախյա
Վանո Սարաձեշվիլի – Յագո, Յագոյի ընկեր
Կոտե Անդրոնիկանվիլի – Կոբա
Ակակի Վասաձե – Գրիգոլա
Նիկո Գվարաձե – Նինիա
Զախարի Բերիշվիլիի – Գլախո
Չուտա Էրիստավի-Ժգենտի – Գլախո, Նունուի մայրը
Պավլո Եսիկովսկի – կազակ
Վալիկո Գունիա – Նիկալա
Վլադիմիր Գվիշիանի – Վլադիմիր
Շալվա Էլաշվիլի
Գարսևան Գոմարտելի
Զաալ Տերիշվիլի
նկարիչ – Վալերիան Սիդամոն-Էրիստավի


== Հղումներ ==
«Անարգանքի սյան մոտ» ֆիլմը Кино-Театр.ru կայքում
Քյոշք (այլ կիրառումներ)

Քյոշք, կարող է վերաբերել՝

Քյոշք, գյուղ Արևմտյան Հայաստանում, Վանի վիլայեթի Բերկրի-Աբաղայի գավառում (ku:Koşka Jêrîn և ku:Koşka Jorîn)
Քյոշք, գյուղ Արևմտյան Հայաստանում, Էրզրումի վիլայեթի Էրզրումի գավառում
Քյոշք, գյուղ Արևմտյան Հայաստանում, Վանի վիլայեթի Հայոց ձորի գավառում
(1258) Սիցիլիա

(1258) Սիցիլիա (անգլ.՝ Sicilia), աստերոիդ աստերոիդների հիմնական գոտում։ Հայտնաբերվել է 1932 թվականի օգոստոսի 8-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,184526 ա. մ., առավելագույնը մոտենում է 3,0654 ա. մ. հեռավորության վրա և հեռանում 3,3036 ա. մ.։ Արեգակի շուրջ մեկ ամբողջական պտույտ է կատարում 2075,7 երկրային օրվա ընթացքում, իր ուղեծրով շարժվելով միջինում 0,173435 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1258) Սիցիլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միա Լավ

Միա Լավ (անգլ.՝ Ludmya Bourdeau "Mia" Love, դեկտեմբերի 6, 1975(1975-12-06), Բրուքլին, Նյու Յորք, Նյու Յորք, ԱՄՆ), ամերիկացի քաղաքական և պետական գործիչ, 2015 թվականի հունվարից Յուտայի 4-րդ ընտրական շրջանից ԱՄՆ ներկայացուցիչների պալատի անդամ, որը ներկայացնում է ԱՄՆ հանրապետական կուսկացությունը։


== Կենսագրություն ==
Միա Լավը ծնվել է 1975 թվականի դեկտեմբերի 6-ին Նյու Յորքում, նրա ծնողները՝ հայիթյան գաղթականներ Մերի և Ժան Մաքսին Բուրդոնը, մեկնել են ԱՄՆ` տուրիստական վիզա ստանալու նպատակով, վախենալով տոնթոն-մակուտների հետապնդումներից և հայրենիքում թողնել երկու ավագ երեխաներն։ Երբ Լավը հինգ տարեկան էր, նա ընտանիքի հետ տեղափոխվել է Նորուոլք, Կոնեկտիկուտ նահանգ, որտեղ ավարտել է դպրոցը, ապա ուսանել Հարթֆորդի համալսարանում։
1998 թվականին Միան, մորմոնիզմ ընդունելուց և Continental Airlines ավիաընկերությունում բորտուղեկցորդուհի աշխատելուց հետո, տեղափոխվել է Յուտա։ Այնտեղ նա ամուսնացել է Ջեյսոն Լավի հետ։
2009 թվականին ընտրվել է Սարատոգա Սփրինգս քաղաքի քաղաքապետ։
2012 թվականին, 2010 թվականի մարդահամարի արդյունքների համաձայն՝ Յուտայում ստեղծվել է նոր՝ 4-րդ ընտրատարածք։ Լավն իր թեկնածությունն է առաջադրել այդ տեղի համար, նրա մրցակիցը դեմոկրատ, 2-րդ շրջանի կոնգրեսական Ջիմ Մեթիսոնն էր։ Նա աջակցություն է ստացել նախագահի հանրապետական թեկնածուներ և փոխնախագահներ Միթ Ռոմնիի և Փոլ Ռայանի, ինչպես նաև Ներկայացուցիչների պալատի խոսնակ Ջոն Բեյների կողմից, բայց չնայած դրան՝ պարտվել է ընդամենը 768 ձայնով՝ 245 277 քվեարկած ընտրողների դեպքում (տարբերությունը կազմել է 0,31 տոկոս)։
2013 թվականի մարտին Լավը հայտարարել է, որ լրջորեն ուսումնմասիրում է Ներկայացուցիչների պալատի ընտրություններին կրկնակի մասնակցությունը։ Նույն տարվա մայիսին Միան հայտարարել է, որ մասնակցելու է  2014 թվականի ընտրություններին։ 2013 թվականի հուլիսին Լավն արդեն հավաքել էր 475 000 դոլար իր ընտրարշավի համար։ 2013 թվականի դեկտեմբերին Մեթիսոնը հայտարարել էր, որ չի վերընտրվի նոր ժամկետով, և Լավը դարձել է նախընտրական արշավի ֆավորիտը։ Արդյունքում նա հաղթանակ է տարել՝ հավաքելով ընտրողների ձայների 53,76%-ը։
2009 թվականին Միա Լավն ընտրվել է Սարատոգա-Սփրինգսի քաղաքապետ։


== Ծանոթագրություններ ==
Ժոֆիա Դենեշ

Ժոֆիա Դենեշ (հունգարերեն՝ Zsófia Józsefné Szalatnyay Dénes, հունվարի 14, 1885(1885-01-14), Բուդապեշտ, Ավստրո-Հունգարիա - հունվարի 23, 1987(1987-01-23) կամ հունվարի 22, 1987(1987-01-22), Բուդապեշտ, Հունգարական Ժողովրդական Հանրապետություն), հունգարացի կին գրող


== Կենսագրություն ==
Ժոֆիան ծնվել է Բուդապեշտում։ 1910-ական թվականներին աշխատել է որպես հունգարական Pesti Napló և Világ ամսագրերի փարիզյան թղթակից, հոդվածներ, ռեպորտաժներ, ակնարկներ գրել Իգոր Ստրավինսկու բալետների Վացլավ Նիժինսկու բեմադրությունների և մշակութային այլ նշանակալի երևույթների մասին։ 1919 թվականի հունգարական հեղափոխության պարտությունից  և Հունգարական խորհրդային հանրապետության անկումից հետո մեկնել է Վիեննա, որտեղ մինչև 1925 թվականը աշխատակցել է հունգարալեզու թերթին։ Այնուհետև վերադարձել է Բուդապեշտ և այստեղ նույնպես զբաղվել ժուռնալիստական աշխատանքով, պայքար մղել հանուն  կանանց իրավունքների և հանուն պացիֆիզմի։
Ժոֆիան մի մարճ ժամանակ նշանված է եղել հունգարացի անվանի բանաստեղծ Էնդրե Ադիի հետ և 1935 թվականին հուշեր է գրել նրա մասին ու հրատարակել  Élet helyett órák («Ժամեր՝ կյանքի փոխարեն») խորագրով։ 1957 թվականին լույս է ընծայել Akkor a hársak épp szerettek («Այն ժամանակ լորենիները սեր էին շնչում») ստեղծագործությունը՝ դարձյալ իր և Ադիի հարաբերությունների մասին։ 1976 թվականին հիմնադրել է Էնդրե Ադիի անվան գրական մրցանակ։
Ժոֆիա Դենեշն է գրել Վլադիմիր Լենինի մասին հունգարական առաջին կենսագրական գիրքը։ Նա գիտեր իր ժամանակի նշանավոր շատ մարդկանց, այդ թվում՝ Զիգմունդ Ֆրեյդին, բանաստեղծ Ռայներ Մարիա Ռիլկեին...:
1985 թվականին հրատարակել է Ami a százból kimaradt («Ինչ է մնացել հարյուրից հետո») գիրքը։ Այդ ժամանակ նա Հունգարիայի ամենածեր գրողն էր։
Ժոֆիա Դենեշը մահացել է Բուդապեշտում, 102 տարեկան հասակում։


== Երկերի ընտրանի ==
Zrínyi Ilona, պատմավեպ (1959)
Gyalog a baloldalon («Հետիոտնը ձախ ափին») (1965)
Párizsi körhinta («Փարիզյան կարուսել»), memoirs (1966)
Szivárvány («Ծիածան»), memoirs (1970)


== Ծանոթագրություններ ==
Ռուբանչիկի տուն

Ռուբանչիկի տուն (ռուս.՝ Дом Рубанчика), հինավուրց երկհարկանի շենք Ռուսաստանի Դաշնության Ռոստովի մարզի Տագանրոգ քաղաքի կենտրոնական մասում (Տուրգենևի նրբանցք, 12), XIX դարի ճարտարապետության հուշարձան է։ Ռոստովի մարզային խորհրդի Փոքր խորհրդի 1992 թվականի նոյեմբերի 18-ի թիվ 301 որոշման համաձայն 6101261000 կոդով ընդգրկված է Ռուսաստանի Դաշնության մշակութային ժառանգության օբյեկտների ցանկում։


== Պատմություն ==
1873 թվականի նախագծով` գոյություն ունեցող երկհարկանի տանը կամարակապ դարպասի միջոցով ավելացվել են երկու պատուհաններ և մուտք առաջին հարկում, իսկ երկրորդ հարկում` երեք պատուհաններ և պատշգամբ դարպասի վերևում։
Մինչև 1906 թվականը տունը պատկանել է Սարանդինո ընտանիքին, իսկ 1906-1915 թվականներին` Մ. Ռուբանչիկին։ 1910-ական թվականներին Ռուբանչիկն այստեղ ունեցել է մասնավոր լուսանկարչատուն։
Շենքը գրականության մեջ հայտնի է նաև որպես Սարանդինոյի տուն։


== Ճարտարապետական առանձնահատկություններ ==
Շենքի ճակատը զարդարված է ատամնաշարերով, կոպտատաշ քարերով, լուսամուտների պարակալներով։


== Արդի վիճակ ==
Շենքի ճակատն աղավաղված է կցակառույցով` նկուղային հարկում գտնվող խանութի միահարկ մուտքով, մետաղապլաստիկ պատուհաններով, պարզունակ մետաղական լուսամուտաճաղերով։


== Տան հայտնի բնակիչներ ==
Յակով Օսիպովիչ Ռուբանչիկ (1899-1948), խորհրդային ճարտարապետ, նկարիչ, Օդեսայում, Սոչիում, Լենինգրադում (այժմ` Սանկտ Պետերբուրգ), Մոսկվայում, Մախաչկալայում և նախկին Խորհրդային Միության այլ քաղաքներում բազմաթիվ շենքերի և կառույցների հեղինակ։


== Ծանոթագրություններ ==
Խոդակովցի

Խոդակովցի (ուկրաիներեն՝ Ходаківці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Խոդակովցի գյուղում բնակվում էր 224 մարդ։ Բնակավայրը զբաղեցնում է 6311 կմ² տարածք։ Բնակչության խտությունը կազմում էր 35,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անոդ-մեխանիկական մշակում

Անոդ-մեխանիկական մշակում, մետաղի մշակման եղանակ՝ էլեկտրական հոսանքի քիմիական ու ջերմային համակցված ազդեցությամբ և գործիք-էլեկտրոդի մեխանիկական ներգործությամբ։ Կատարվում է ցածր լարման (20—30 վ) հաստատուն հոսանքի փակ շղթայում հատուկ էլեկտրոլիտի (հեղուկ ապակու) միջավայրում։


== Մշակման պրոցես ==
Անոդի (մշակվող իրի) վրա էլեկտրոլիտի առաջացրած պաշտպանական թաղանթը պատռվում է գործիք-կաթոդի միջոցով, որի հետևանքով հոսանքի մեծացող խտությունը տվյալ տեղամասում քայքայում է անոդը։ Կիրառվում է մետաղների ուղղագիծ և կորագիծ կտրման, կարծր համաձուլվածքներից պատրաստված գործիքների սրման և հղկման համար։
Անոդ-մեխանիկական մշակման հաստոցը բաղկացած է՝

հենոցից (որի մեջ տեղավորվում են հաստատուն հոսանքի աղբյուրը, հոսանքասահմանափակող դիմադրությունների բլոկը և էլեկտրոլիտի մատուցման համակարգը)
մատուցման մեխանիզմ ունեցող սեղանից
պտտվող գործիքով իլային գլխիկից։Գործիք-կաթոդը պատրաստվում է արույրից՝ հարթ կամ պրոֆիլավորվսւծ սկավառակի, ձողի, ժապավենի և այլ ձևով։
(9396) Յամանեկաիսատո

(9396) Յամանեկաիսատո (անգլ.՝ Yamaneakisato), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,085224 ա. մ., առավելագույնը մոտենում է 2,5607 ա. մ. հեռավորության վրա և հեռանում 3,6097 ա. մ.։ Արեգակի շուրջ մեկ ամբողջական պտույտ է կատարում 1979,38 երկրային օրվա ընթացքում, իր ուղեծրով շարժվելով միջինում 0,181875 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9396) Յամանեկաիսատո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեդիսոն շրջան (Թենեսի)

Անվան այլ կիրառումների համար տե՛ս՝ Մեդիսոն շրջան (այլ կիրառումներ)Մեդիսոն շրջան (անգլ.՝ Madison County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.443 կմ² է, բնակչությունը՝ 91.837 մարդ (2000 թ. տվյալներով)։ Շրջկենտրոնն է Ջեքսոն բնակավայրը։ Կազմավորվել է 1821 թ.։
Զարդիդարա (լեռ)

Անվան այլ կիրառումների համար տե՛ս՝ Զարդիդարա (այլ կիրառումներ)Զարդիդարա, Զարտիտարե, լեռ Հայաստանի Վայոց ձորի մարզում, Գեղամա լեռնահամակարգում, նրա հարավային ծայրաշրջանում, Արփա գետի աջ կողմում, Արենի գյուղից հարավ-արևմուտք, Նախիջևանի Ինքնավար Հանրապետության սահմանագլխին։


== Ծանոթագրություններ ==
Գենիչեսկ

Գենիչեսկ (ուկրաիներեն՝ Генічеськ), քաղաք Ուկրաինայի Խերսոնի մարզի Գենիչեսկի շրջանում, շրջանային նշանակության քաղաք, շրջկենտրոն։ Բնակավայրը նախկինում նաև անվանվել է Սալինե, Նեոնտիխոս, Գենիչի։
2011 թվականի տվյալներով Գենիչեսկ քաղաքում բնակվում էր 21 633 մարդ։ Բնակավայրը զբաղեցնում է 7,4 կմ² տարածք։ Բնակչության խտությունը կազմում էր 35,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սավինյո (Բոլոնյայի գավառ)

Սավինյո (իտալերեն՝ Savigno), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 2556 մարդ։ Բնակչության միջին խտությունը՝ 47 մարդ/կմ²։ Զբաղեցնում է 54 կմ² տարածք։ Փոստային ինդեքս՝ 40060։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բոյարշչինա (գյուղ, Պոնիզովսկոե գյուղական բնակավայր)

Անվան այլ կիրառումների համար տե՛ս՝ ԲոյարշչինաԲոյարշչինա (ռուս.՝ Боярщина), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Իգնատով

Ալեքսանդր Իգնատով (ռուս.՝ Алекса́ндр Анато́льевич Чури́лин, ապրիլի 28, 1955(1955-04-28)), ռուս դիվանագետ։


== Կենսագրություն ==
1978 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1978 թվականից զբաղվում է դիվանագիտական գործունեությամբ։

1978-1980 թվականներ՝ Բանգլադեշում ԽՍՀՄ դեսպանության վերահսկիչ ռեֆերենտ։
1980-1984 թվականներին ԱՄՆ-ում եղել է ԽՍՀՄ դեսպանության թարգմանիչ, ատտաշե։
1985-ից մինչև 1990 թվականը Նոր Զելանդիայում եղել է ԽՍՀՄ դեսպանության երրրոդ և երկրորդ քարտուղար։
1992 թվականից մինչև 1996 թվականը Հարավային Կորեայում եղել է Ռուսաստանի Դաշնության դեսպանության առաջին քարտուղար։
1999-ից մինչև 2003 թվականը Կամբոջայում եղել է Ռուսաստանի Դաշնության դեսպանության խորհրդական-դեսպանորդ։
2003 թվականի ապրիլից մինչև սեպտեմբերը եղել է Ռուսաստանի Դաշնության արտաքին գործերի նախարարության ասիական խնդիրների վարչության պետի տեղակալ։
2004 թվականի օգոստոսից մինչև 2008 թվականի հունվարը եղել է Ռուսաստանի Դաշնության արտաքին գործերի նախարարության ասիական խնդիրների և Հարավարևելյան Ասիայի պետությունների ասոցիացիայի երկրների դեպարտամենտի տեղակալ։
2008 թվականկի հունվարից մինչև 2009 թվականի մայիսը եղել է Ռուսաստանի Դաշնության արտաքին գործերի նախարարության ասիական խնդիրների դեպարտամենտի տնօրենի տեղակալ։
2009 թվականի մայիսի 5-ից մինչև 2013 թվականի նոյեմբերի 7-ը Կամբոջայում եղել է Ռուսաստանի Դաշնության արտակարգ և լիազոր դեսպան։
2014 թվականի ապրիլից մինչև 2016 թվականի փետրվարը եղել է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի տնօրենի տեղակալ։
2016 թվականի փետրվարի 10-ից Բանգլադեշում Ռուսաստանի Դաշնության արտակարգ և լիազոր դեսպանն է։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
1-ին դասի արտակարգ և լիազոր դեսպանորդ (2012 թվականի մայիսի 1)


== Ծանոթագրություններ ==


== Արտաքին հղումներ ==
Посол знает, что делать
Նովո-Շանգսկոե

Նովո-Շանգսկոե (ռուս.՝ Ново-Шангское), գյուղ Ռուսաստանի Կոստրոմայի մարզի Շարյինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրանթ ավագ դպրոց (Լոս Անջելես)

Լոս Անջելեսի Գրանթ ավագ դպրոց, (անգլ.՝ Ulysses S. Grant High School), միջնակարգ դպրոց ԱՄՆ Կալիֆորնիայի նահանգի Լոս Անջելես քաղաքի Վալի Գլեն շրջանում, Լոս Անջելես Վալի Կոլեջի հարևանությամբ։


== Պատմություն ==
Դպրոցը հիմնադրվել է 1959 թվականին։ Այն Լոս Անջելեսի միացյալ դպրոցական շրջանի 2-րդ շրջանի մաս է կազմում։ Դպրոցն սպասարկում է մի քանի շրջաններ, այդ թվում Վելի Գլեն, Շերման Օքսի մեծ մասը, Վան Նույսի և Հյուսիսային Հոլիվուդի որոշ հատվածներ։
Դպրոցի թալիսմանը ուլանն է (լանսեր), դպրոցի գույներն են դարչնագույն, նարնջագույն, սպիտակ, նշանաբանն է. «Այն, ինչ պետք է դառնանք, այժմ  կերտում ենք»։
Դպրոցի թերթը կոչվում է Ուլիսես՝ ի պատիվ ԱՄՆ 18-րդ նախագահ Ուլիսես Սիմփսոն Գրանթի։ Դպրոցն ունի ավանդույթ. յուրաքանչյուր ապրիլի 1-ի թողարկվում է երգիծական համար, որը կոչվում է "Oddity": Այն ներկայացնում է ծիծաղելի, նաև անհարգալից հոդվածներ, ինչպիսիք են նախորդ համարներում տպագրված՝ ավարտական քննությունները չեղյալ են համարվել, դպրոցը փակվում է, առնետները վխտում են սրճարանում և այլն։
Դպրոցի տարեգիրքը կոչվում է "Shield" (վահան)։


== Ծանոթագրություններ ==


== Արտաքին հղումներ ==
Ulysses S. Grant High School (անգլերեն)
"2013-14 Տարեշրջանի Դպրոցի Հաշուետուութեան Վիճակացոյցի Տեղեկագրութիւն School Accountability Report Card Report (SARC)"
Grant Communications Technology Magnet Archived 2014-12-11 at the Wayback Machine.
Օսական ճարտարապետություն

Օսական ճարտարապետություն, օս ժողովրդի կողմից դարեր շարունակ ստեղծված ճարտարապետական կառույցների ամբողջություն։ Օսիայի տարածքում բազմաթիվ ճարտարապետական հուշարձաններ են գտնվում, որոնք ամենանշանավորներն են լեռնային գոտում գտնվող միջնադարյան աշտարակները և ամրոցները։ Օսերի պաշտպանողական կառույցները բաժանվում են հետևյալ տիպերի՝ ռազմական («мæсыг») և կիսառազմական-բնակելի աշտարակներ («гæнах»), ամրոցներ («галуан»), ժայռային և քարանձավային բերդեր, հողապատներշներ։ Այդ ամեն հուշարձանի համար բնորոշ են կառուցման հատուկ ձևեր, հատուկ պլանավորում և կոնկրետ նշանակություն։ Օս վարպետներին հրավիրում էին Բալկարիա, Վրաստան և Կովկասի այլ տարածաշրջաններ ռազմական օբյեկտներ կառուցելու համար։ Օսիայում գտնվում է տարբեր պահպանվածության մոտավորապես 300 աշտարակ, որոնցից լավ են պահպանվել ռազմական աշտարակները, իսկ բնակելիները՝ վատ։ Աշտարակներ և նմանատիպ ռազմակառույցներ ոչնչացված են եղել 1830 թվականին դեպի Օսիա տեղի ունեցած գեներալ Իվան Աբխազովի արշավի ժամանակ։


== Ծանոթագրություններ ==
Ֆրեյզեր (գետ)

Ֆրեյզեր (անգլ.՝ Fraser River), խոշոր գետ Կանադայի Բրիտանական Կոլումբիա նահանգում։


== Աշխարհագրություն ==

Գետը սկիզբ է առնում Մաունթ-Ռոբսոն նահանգային պարկից, որը գտնվում է Կանադական ժայռոտ լեռներում, Բրիտանական Կոլումբիայի կենտրոնական մասում։ Գետը հոսում է հարավարևմտյան ուղղությամբ։ Հարավային Ֆրեյզերը բաղկացած է մի քանի վտակներից, որոնցից ամենախոշորը Նեչակոն է։ Վերջինս լցվում է Ֆրեյզեր Պրինս Ջորջ քաղաքի մոտ, ապա հոսում դեպի հարավ, անցնում Ֆրեյզերի կիրճով, որտեղ արևմտյան կողմից նրան է միանում Չիլկոտին գետը։ Միջին հոսանքում Ֆրեյզեր են լցվում այնպիսի խոշոր վտակներ, ինչպիսիք են Քինելն ու Թոմփսոնը։ Հելս Գեյթի (Դժոխքի դարպասներ) մոտ Ֆրեյզերի կիրճը հասնում է մինչև 35 մետրի։ Հոուփ շրջանում գետը թեքվում է դեպի արևմուտք, դեպի Խաղաղ օվկիանոս։
Գետի երկարությունը 1370 կիլոմետր է։ Գետավազանի տարածքը 233․100 կմ քառ․ է։ Ավազանի մեծ մասը (232,300 կմ քառ․) գտնվում է Կանադայում, իսկ ավելի փոքր մասը՝ (800 կմ քառ․) ԱՄՆ-ում։
Գետը հիմնականում սնուցվում է տեղումների՝ անձրևների և ձյան միջոցով, ջրառատ է մայիսից մինչև սեպտեմբեր ամիսներին։ Ջրի տարեկան միջին ծախսը կազմում է 112 կմ խորանարդ է, և այն Խաղաղ օվկիանոս է լցնում տարեկան շուրջ 20 միլիոն տոննա ջրաբերուկ։
Գետը կոչվում է հետազոտող Սայմոն Ֆրեյզերի անունով, որը Մոնրեալի «Հյուսիս-Արևմտյան Ընկերության» առևտրի տան աշխատակից է։ Վերջինս ուսումնասիրել է գետը 1808 թվականին։
1998 թվականին գետը ներառվել է Կանադայի պահպանվող գետերի ցանկում։


== Ֆրեյզերի դելտա ==
Ֆրեյզեր գետը թափվում է Ջորջիայի նեղուց՝ ձևավորելով դելտա։ Դրա հյուսիսային կողմում Վանկուվեր քաղաքն է՝ Իոնա կղզու վրա։ Հյուսիսային և Միջին գետաբաժաների միջև տեղակայված է Վանկուվերի օդանավակայանը (YVR)։ Լուլու կղզու վրա գտնվում է Ռիչմոնդ քաղաքը։ Հարավային գետաբաժանից դեպի հարավ գտնվում է Դելտա շրջանը, որի մեծ մասը գյուղետնտեսական նշանակություն ունեցող տարածք է։


== Ծանոթագրություններ ==


== Արտաքին հղումներ ==
Քարտեզ և լուսանկարներ Archived 2007-10-08 at the Wayback Machine.
Լա Շատր (կանտոն)

Լա Շատր (ֆր.՝ La Châtre), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Լա Շատր օկրուգի մեջ։ Համաձայն 2007 թվականի մարդահամարի կանտոնի բնակչությունը 13481 մարդ էր։Կանտոնի համարը 3609 է։ Կանտոնում կա 19 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)